Ռոգվոլդ Սուխովերկո

Ռոգվոլդ Սուխովերկո (ռուս.՝ Рогво́лд Васи́льевич Сухове́рко, հոկտեմբերի 30, 1941(1941-10-30), Չիստոպոլ, Թաթարստանի Ինքնավար Խորհրդային Սոցիալիստական Հանրապետություն, ՌԽՖՍՀ, ԽՍՀՄ - ապրիլի 9, 2015(2015-04-09), Մոսկվա, Ռուսաստան), թատրոնի, կինոյի և ռադիոյի ռուս և խորհրդային դերասան, մուլտֆիլմերի կրկնօրինակման և հնչյունավորման վարպետ։ Ռուսաստանի Դաշնության վաստակավոր արտիստ (2002 թվական)։


== Կենսագրություն ==
Ծնվել է 1941 թվականի հոկտեմբերի 30-ին, Չիստոպոլում, տարահանման ժամանակ։ Հայրը Վասիլի Սուխովերկոն է, որը ռազմական բժիշկ էր։ Մայրը Ալեքսանդրա Տերենտևան է։ Ծնողները ցանկացել են որդուն կոչել Պոլոցկի իշխան Ռոգվոլոդի պատվին` ավելի վաղ  ծնված իրենց դստեր` Ռոգնեդայի անվան համանմանությամբ, սակայն ծննդյան վկայականի ձևակերպման ժամանակ Քաղաքացիական կացության ակտերի գրանցման օրգանի բաժնի աշխատակցուհին անվան մեջ սխալ է թույլ տվել։ Արդյունքում տղան ստացել է Ռոգվոլդ անունը։        
1947 թվականից ընտանիքը ապրել է Լենինգրադում։ 1965 թվականին Սուխովերկոն ավարտել է ՄԳԱԹ դպրոց-ստուդիան (կուրսի ղեկավար` Վասիլի Մարկով), որտեղ սովորել է Վլադիմիր Մենշովի և Անդրեյ Մյագկովի հետ միասին։ Ուսման ժամանակ տարված է եղել Արծաթե դարի պոեզիայով։ Բուհն ավարտելուց հետո մտել է «Սովրեմեննիկ» թատրոնի թատերախումբ։ 1971 թվականից դերասանը ապրել է Մոսկվա քաղաքի Ալեքսեևսկի շրջանում։     
Բնությունից օժտված է եղել շատ գեղեցիկ, «արքայական» բաս-պրոֆունդո ձայնով։ Աշխատել է կինոֆիլմերի կրկնօրինակման ռադիոյում։ Հնչյունավորել է ռուսական և արտասահմանյան մուլտիպլիկացիոն և գեղարվեստական ֆիլմերի բազմաթիվ դերեր, ինչպես նաև` համակարգչային խաղերի կերպարներ։  
2008 թվականին «Զեբրա Ե» հրատարակչությունը թողարկել է Ռոգվոլդ Սուխովերկոյի «Զիգզագներ» հուշերի գիրքը` «Սովրեմեննիկ» թատրոնի, ռադիոյում և համերգային գործունեության աշխատանքի մասին։ Վերջին տարիներին նա աշխատել է ռուսական պոեզիայի անթոլոգիայի իր տարբերակը 3 հատորով կազմելու վրա։ 
Երկար տարիներ ծանր հիվանդ է եղել։ Ընդմիջումից հետո կրկին խաղացել է «Սովրեմեննիկ» թատրոնի բեմում։ Երբ ձայնը կորել է, դերերը խաղացել է առանց խոսքի։ Վերջին ներկայացումը խաղացել է 2015 թվականի ապրիլի 4-ին։   
Ռոգվոլդ Սուխովերկոն մահացել է 2015 թվականի ապրիլի 9-ին, Մոսկվայում, 74 տարեկան հասակում։ Թաղվել է ապրիլի 11-ին, Ալեքսեևսկի գերեզմանատանը։


== Ընտանիք ==
Ավագ քույրը` Ռոգնեդա Սուխովերկո (ծն. 1927 թվական)
Կինը` Նատալյա Սուխովերկո (ծն. 1945 թվական)
Որդին` Անտոնը (ծն. 1971 թվական), տնտեսագետ է, 13 տարեկանում «Ապագայից հյուրերը» ֆիլմում կատարել է Կոլյա Սուլիմայի դերը
Թոռնուհին` Յուլիանան, 2014 թվականին խաղացել է «Մոխրոտիկը» ներկայացումը «Սովրեմեննիկի» բեմում
Դուստրը` Ալեքսանդրան (ծն. 1973 թվական), տնտեսագետ է


== Դերերը թատրոնում ==


== Ֆիլմագրություն ==


== Մուլտֆիլմերի հնչյունավորում ==


== Կրկնօրինակում ==
Ֆիլմեր և սերիալներ

1982 թվական` Մարիա, Միրաբելա` Ժամերի արքա
2001-2004 թվականներ` Հարրի Փոթեր. 1, 2, 3` Ռուբեուս Հագրիդ (խաղում է Ռոբբի Կոլտրեյնը)
2001 թվական` Մատանիների տիրակալը։ Մատանու եղբայրություն` Գենդալֆ Մոխրագույն
2002 թվական` Մատանիների տիրակալը։ Երկու ամրոց` Գենդալֆ Սպիտակ
2003 թվական` Մատանիների տիրակալը։ Թագավորի վերադարձը` Գենդալֆ Սպիտակ
2003 թվական` Մատրիցա։ Հեղափոխություն` Ուղեկցող, Գլխավոր համակարգիչ
2005 թվական` Մեղքերի քաղաքը` Մենյուտ


== Գրքեր ==
Рогволд Суховерко Зигзаги. — М.: Зебра Е, АСТ, 2008. — 432 с. — (Актёрская книга). — ISBN 978-5-17-053872-0


== Ծանոթագրություններ ==


== Արտաքին հղումներ ==
Интервью программе «Московские лица» (Латвия)Александр Гагинский (2010-05-17)։ «Как делают дубляж и озвучивание фильмов»։ mirf.ru։ Мир фантастики։ Վերցված է 2019-11-21